
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL ASMENŲ PRIRAŠYMO PRIE PIRMINĖS AMBULATORINĖS ASMENS SVEIKATOS PRIEŽIŪROS ĮSTAIGŲ IR PSICHIKOS SVEIKATOS CENTRŲ TVARKOS APRAŠO PATVIRTINIMO

2001 m. lapkričio 9 d. Nr. 583
Vilnius

Vadovaudamasis Lietuvos Respublikos sveikatos sistemos įstatymo 5 straipsnio 1 dalies 4 punktu, 49 straipsnio 3 dalimi, 84 straipsnio 6 punktu ir Lietuvos Respublikos pacientų teisių ir žalos sveikatai atlyginimo įstatymo 4 straipsniu:
. T v i r t i n u  pridedamus:
. Asmenų prirašymo prie pirminės ambulatorinės asmens sveikatos priežiūros įstaigų ir psichikos sveikatos centrų tvarkos aprašą;
. formą Nr. 025-025-1/a „Prašymas leisti gydytis pasirinktoje pirminės ambulatorinės asmens sveikatos priežiūros įstaigoje ar psichikos sveikatos centre“;
. formą Nr. 025-025-2/a „Prašymas leisti gydytis pas kitą pasirinktos pirminės ambulatorinės asmens sveikatos priežiūros įstaigos ar psichikos sveikatos centro gydytoją“;
. formą Nr. 025-025-3/a „Prašymas perduoti ambulatorinę asmens sveikatos istoriją / vaiko sveikatos raidos istoriją“;
. formą Nr. 025-025-9/a „Asmenų prirašymo prie pirminės ambulatorinės asmens sveikatos priežiūros įstaigos ir psichikos sveikatos centro bei ambulatorinių asmens sveikatos istorijų ir vaikų sveikatos raidos istorijų priėmimo registracijos žurnalas“;
. formą Nr. 025-025-10/a „Ambulatorinių asmens sveikatos istorijų ir vaikų sveikatos raidos istorijų perdavimo registracijos žurnalas“.
. P a v e d u  šio įsakymo vykdymo kontrolę viceministrui pagal administravimo sritį. 



SVEIKATOS 
APSAUGOS MINISTRAS	KONSTANTINAS ROMUALDAS DOBROVOLSKIS


PATVIRTINTA
Lietuvos Respublikos sveikatos apsaugos
ministro 2001 m. lapkričio 9 d. įsakymu Nr. 583
(Lietuvos Respublikos sveikatos apsaugos
ministro 2022 m. kovo 4 d. įsakymo
Nr. V-483 redakcija)



 SKYRIUS


. Asmenų prirašymo prie pirminės ambulatorinės asmens sveikatos priežiūros įstaigų ir psichikos sveikatos centrų tvarkos aprašas (toliau – Aprašas) reglamentuoja:
. asmenų, pasirinkusių pirminės ambulatorinės asmens sveikatos priežiūros įstaigą  (toliau – PAASPĮ) ir (ar) psichikos sveikatos centrą ir gydytoją, registravimą;
. asmenų, laikomų Kalėjimų departamentui prie Lietuvos Respublikos teisingumo ministerijos pavaldžiose laisvės atėmimo įstaigose (išskyrus laisvės atėmimo bausmę atvirose kolonijose ir bausmę pusiaukelės namuose atliekančius nuteistuosius, taip pat nėščias moteris ir motinas, kurioms leista kartu su savo vaikais gyventi ne pataisos namų teritorijoje), ir vaikų iki trejų metų, kuriuos pataisos įstaigose augina ir prižiūri jų nuteistos motinos, registravimo PAASPĮ ir (ar) psichikos sveikatos centre tvarką;
. asmenų, pasirinkusių kitą gydytoją toje pačioje PAASPĮ ir (ar) psichikos sveikatos centre, registravimą;
. asmenų, kuriems aptarnauti PAASPĮ ir (ar) psichikos sveikatos centro administracija skiria kitą gydytoją, registravimą;
. asmenų informavimą apie numatomą PAASPĮ ir (ar) psichikos sveikatos centro pakeitimą, veiklos adreso pakeitimą ir prirašymo duomenų perdavimą kitai PAASPĮ ir (ar) psichikos sveikatos centrui;
. asmenų  ambulatorinių asmens sveikatos istorijų (forma Nr. 025/a) ir vaikų sveikatos raidos istorijų (forma Nr. 025-112/a) perdavimą iš vienos PAASPĮ ir (ar) psichikos sveikatos centro kitai PAASPĮ ir (ar) psichikos sveikatos centrui.

 SKYRIUS 


. Kiekvienas asmuo gali laisvai pasirinkti arčiausiai jo gyvenamosios vietos esančią arba jam patogiau pasiekiamą PAASPĮ. Psichikos sveikatos centras pasirenkamas Aprašo 3 punkte nustatyta tvarka.
. Asmuo gali būti prirašytas prie psichikos sveikatos centro toje pačioje Valstybinės ligonių kasos prie Sveikatos apsaugos ministerijos (toliau – VLK) aptarnaujamoje regioninės funkcinės sveikatos priežiūros teritorijoje, kurioje paslaugas teikia asmens pasirinkta PAASPĮ, arba su ja besiribojančioje kitos regioninės funkcinės sveikatos priežiūros teritorijos savivaldybėje. 
Punkto pakeitimai:
Nr. V-1855,
2022-12-14,
paskelbta TAR 2022-12-15, i. k. 2022-25565            
Nr. V-604,
2025-06-30,
paskelbta TAR 2025-06-30, i. k. 2025-11851            

. Pakeisti PAASPĮ ir (ar) psichikos sveikatos centrą nemokamai galima ne anksčiau kaip po šešių mėnesių nuo prirašymo. Apribojimas netaikomas asmenims, atvykusiems mokytis į stacionarinę mokymosi įstaigą arba grįžusiems į nuolatinę gyvenamąją vietą baigus mokslus.
. Asmuo (globėjas) už prirašymo dokumentų tvarkymą PAASPĮ ir (ar) psichikos sveikatos centre, prie kurių asmuo prirašomas, moka 0,29 euro mokestį.
. Asmuo (globėjas), pasirinkęs kitą PAASPĮ ir (ar) psichikos sveikatos centrą anksčiau nei po šešių mėnesių, už prirašymo dokumentų tvarkymą ir medicinos dokumentų persiuntimą pasirinktai įstaigai moka 2,90 euro mokestį. Ši nuostata netaikoma Lietuvos Respublikos bendrojo lavinimo ir profesinių mokyklų moksleiviams bei aukštesniųjų ir aukštųjų mokyklų dieninių skyrių studentams, studijų laikotarpiu anksčiau nei po šešių mėnesių pasirenkantiems kitą PAASPĮ ir (ar) psichikos sveikatos centrą, – jie moka 0,29 euro mokestį.
. Asmuo (globėjas), prieš pasirinkdamas PAASPĮ, teikiančią šeimos gydytojo komandos paslaugas, telefonu, elektroniniu paštu ar kitu būdu sužino, ar norimo pasirinkti PAASPĮ, teikiančios šeimos gydytojo komandos paslaugas, gydytojo darbo krūvis leidžia jį pasirinkti šio įsakymo nustatyta tvarka, taip pat išsiaiškina, ar yra galimybė prisirašyti prie psichikos sveikatos priežiūros centro. 
Papildyta punktu:
Nr. V-1855,
2022-12-14,
paskelbta TAR 2022-12-15, i. k. 2022-25565        

. Formos Nr. 025-025-1/a prašymus pildo tik naujai prie PAASPĮ prisirašantys ar norintys pakeisti psichikos sveikatos centrą asmenys. 
Papildyta punktu:
Nr. V-1855,
2022-12-14,
paskelbta TAR 2022-12-15, i. k. 2022-25565        

. Asmuo (globėjas), pasirinkęs PAASPĮ ir (ar) psichikos sveikatos centrą, užpildo prašymo leisti gydytis pasirinktoje PAASPĮ ir (ar) psichikos sveikatos centre formą (forma Nr. 025-025-1/a; toliau – formos Nr. 025-025-1/a prašymas), ją pasirašo ir pateikia:
. dėl šeimos gydytojo paslaugų – PAASPĮ; 
. dėl pirminės psichikos sveikatos priežiūros paslaugų:
. PAASPĮ, kurioje asmuo yra prirašytas prie šeimos gydytojo ir kuri pati teikia psichikos sveikatos priežiūros paslaugas arba kuri yra sudariusi sutartį su psichikos sveikatos centru;
. savarankiškai veikiančiam psichikos sveikatos centrui, nesudariusiam sutarties su  PAASPĮ, kurioje asmuo yra prirašytas prie šeimos gydytojo.
. Jeigu PAASPĮ yra įdiegusi elektroninę interaktyvią prisirašymo paslaugą, formos Nr. 025-025-1/a prašymą asmuo (globėjas) gali užpildyti elektroniniu būdu, prieš tai patvirtinęs savo tapatybę Viešojo administravimo institucijų informacinių sistemų interoperabilumo sistemoje. 
Papildyta punktu:
Nr. V-1855,
2022-12-14,
paskelbta TAR 2022-12-15, i. k. 2022-25565        

. Asmuo, pasirinkdamas PAASPĮ, formos Nr. 025-025-1/a prašymo II dalyje nurodo (pasirenkamas vienas iš dviejų toliau nurodytų būdų), kad:
. nori būti prirašytas prie PAASPĮ dėl pirminės psichikos sveikatos priežiūros paslaugų (jeigu pati PAASPĮ teikia pirminės psichikos sveikatos priežiūros paslaugas) arba prie psichikos sveikatos centro, su kuriuo PAASPĮ yra sudariusi sutartį dėl pirminės psichikos sveikatos priežiūros paslaugų teikimo. PAASPĮ (jeigu ji pati teikia psichikos sveikatos priežiūros paslaugas), remdamasi asmens užpildytu formos Nr. 025-025-1/a prašymu (II dalimi), įtraukia asmenį į aptarnaujamų asmenų sąrašą dėl pirminės psichikos sveikatos priežiūros paslaugų teikimo. Jei asmuo pasirenka psichikos sveikatos priežiūros centrą, su kuriuo PAASPĮ yra sudariusi sutartį dėl pirminės psichikos sveikatos priežiūros paslaugų teikimo, PAASPĮ priima asmens užpildytą formos Nr. 025-025-1/a prašymą ir užtikrina šio prašymo (kopijos) perdavimą asmens pasirinktam psichikos sveikatos centrui; 
. pageidauja Aprašo 3 punkte nustatyta tvarka rinktis kitą, nei nurodyta Aprašo 8.1 papunktyje, psichikos sveikatos centrą. Tokiu atveju PAASPĮ pateikia asmeniui (globėjui) VLK aptarnaujamos regioninės funkcinės sveikatos priežiūros teritorijos, kurioje veikia ši PAASPĮ, arba su ja besiribojančios kitos regioninės funkcinės sveikatos priežiūros teritorijos savivaldybės psichikos sveikatos centrų sąrašą (pagal VLK tinklalapio duomenis), iš kurio jis gali išsirinkti psichikos sveikatos centrą, ir informuoja asmenį (globėją), kad jis turi pateikti formos Nr. 025-025-1/a prašymą pasirinktam psichikos sveikatos centrui. 
Papunkčio pakeitimai:
Nr. V-7,
2024-01-03,
paskelbta TAR 2024-01-03, i. k. 2024-00095            
Nr. V-604,
2025-06-30,
paskelbta TAR 2025-06-30, i. k. 2025-11851            

Punkto pakeitimai:
Nr. V-1855,
2022-12-14,
paskelbta TAR 2022-12-15, i. k. 2022-25565            

.  Tuo atveju, jeigu asmuo (globėjas), pildydamas formos Nr. 025-025-1/a prašymą, nepasirenka psichikos sveikatos centro, jis priskiriamas dėl pirminės psichikos sveikatos priežiūros paslaugų teikimo asmens (globėjo) pasirinktai PAASPĮ (jeigu pati PAASPĮ teikia pirminės psichikos sveikatos priežiūros paslaugas) arba psichikos sveikatos centrui, su kuriuo asmens (globėjo) pasirinkta PAASPĮ yra sudariusi sutartį dėl pirminės ambulatorinės psichikos sveikatos priežiūros paslaugų teikimo. 
Papildyta punktu:
Nr. V-1855,
2022-12-14,
paskelbta TAR 2022-12-15, i. k. 2022-25565        
Punkto pakeitimai:
Nr. V-7,
2024-01-03,
paskelbta TAR 2024-01-03, i. k. 2024-00095            

. Formos Nr. 025-025-1/a prašymą asmuo pateikia PAASPĮ arba psichikos sveikatos centrui vienu iš toliau nurodytų būdų:
. atvykęs į pasirinktą PAASPĮ ir (ar) psichikos sveikatos centrą, kartu pateikdamas ir asmens tapatybę patvirtinantį dokumentą;
. PAASPĮ ir (ar) psichikos sveikatos centro nurodytu elektroninio pašto adresu. Šiuo atveju formos Nr. 025-025-1/a prašymas turi būti pasirašytas elektroniniu kvalifikuotu parašu;
. per Valstybės informacinių išteklių sąveikumo platformą (Elektroninius valdžios vartus) arba kitu elektroniniu būdu, leidžiančiu patvirtinti asmens tapatybę, naudodamasis PAASPĮ ir (ar) psichikos sveikatos centro elektronine interaktyvia prirašymo paslauga;
. paštu arba per pasiuntinį, kartu pateikdamas asmens tapatybę patvirtinančio dokumento kopiją;
. jei šalyje ar savivaldybėje, kurioje gyvena asmuo, paskelbtas karantinas ir asmuo negali pateikti formos Nr. 025-025-1/a prašymo Aprašo 9.1–9.4 papunkčiuose nurodytais būdais, nuskenuotą ar nufotografuotą formos Nr. 025-025-1/a prašymą ir asmens tapatybę patvirtinančio dokumento kopiją asmuo pateikia PAASPĮ ir (ar) psichikos sveikatos centro nurodytu elektroninio pašto adresu. 
. Asmuo (globėjas), pasirinkęs PAASPĮ, formos Nr. 025-025-1/a prašymo I dalyje įrašo pasirinktą konkretų gydytoją (šeimos gydytoją, vidaus ligų gydytoją, vaikų ligų gydytoją) arba nurodo, kad sutinka lankytis pas PAASPĮ administracijos skiriamą gydytoją, ir tai patvirtina parašu. 
Punkto pakeitimai:
Nr. V-1855,
2022-12-14,
paskelbta TAR 2022-12-15, i. k. 2022-25565            

. Formos Nr. 025-025-1/a prašymas pildomas pagal asmens tapatybę patvirtinančio dokumento duomenis. Nepilnamečių formos Nr. 025-025-1/a prašymus užpildo ir pasirašo vienas iš tėvų, jeigu tėvų nėra – globėjas. Jeigu asmuo neraštingas, formos Nr. 025-025-1/a prašymą parašais tvirtina du PAASPĮ ir (ar) psichikos sveikatos centro darbuotojai. Formos Nr. 025-025-1/a prašymas gali būti pildomas kompiuteriu ir pasirašoma ranka.
. PAASPĮ, gavusi asmens pasirašytą formos Nr. 025-025-1/a prašymą, įtraukia asmenį į prirašytų prie PAASPĮ asmenų sąrašus ir informuoja apie prirašymą asmenį (globėją) šiam atvykus į PAASPĮ arba psichikos sveikatos centrą, trumpąja žinute arba telefonu, elektroniniu paštu (jeigu prašymas buvo pateiktas elektroniniu būdu), paštu arba kitais būdais. 
. Prirašytų prie PAASPĮ ir (ar) psichikos sveikatos centro asmenų formos Nr. 025-025-1/a prašymus kaupia, saugo, įtraukia į įstaigos sąrašus, kompiuterines duomenų bazes PAASPĮ ir (ar) psichikos sveikatos centro administracijos paskirtas (-i) darbuotojas (-ai).
. Kiekvienoje PAASPĮ ir (ar) psichikos sveikatos centre pildomas Asmenų prirašymo prie PAASPĮ ir psichikos sveikatos centro bei ambulatorinių asmens sveikatos istorijų ir vaikų sveikatos raidos istorijų priėmimo registracijos žurnalas (forma Nr. 025-025-9/a).
. Į laisvę išėję asmenys, nurodyti Aprašo 1.2 papunktyje, prirašomi prie PAASPĮ ir (ar) psichikos sveikatos centro vadovaujantis šiame Aprašo skyriuje nustatyta tvarka.

 SKYRIUS 


. Asmenys, nurodyti Aprašo 1.2 papunktyje, prirašomi prie laisvės atėmimo įstaigos, kurioje yra laikomi, pirminio lygio ambulatorinės asmens sveikatos priežiūros paslaugas teikiančio Laisvės atėmimo vietų ligoninės padalinio pagal veiklos adresą arba laisvės atėmimo įstaigos sveikatos priežiūros padalinio (jeigu toks yra įsteigtas) bei prie šios įstaigos psichikos sveikatos centro, teikiančio pirminės ambulatorinės psichikos sveikatos priežiūros paslaugas.
. Asmenims, nurodytiems Aprašo 1.2 papunktyje, pirmą kartą atvykus į laisvės atėmimo įstaigą, jų ambulatorinės asmens sveikatos istorijos perduodamos Laisvės atėmimo vietų ligoninės padaliniui pagal veiklos adresą arba laisvės atėmimo įstaigos sveikatos priežiūros padaliniui (jeigu toks yra įsteigtas) Apraše nustatytomis sąlygomis. Asmenis, nurodytus Aprašo 1.2 papunktyje, perkėlus iš vienos laisvės atėmimo įstaigos į kitą, jų ambulatorinės asmens sveikatos istorijos perduodamos Kalėjimų departamento direktoriaus nustatyta tvarka.
. Asmeniui, nurodytam Aprašo 1.2 papunktyje, išėjus į laisvę, Laisvės atėmimo vietų ligoninė jį išbraukia iš prirašytųjų asmenų sąrašo ir apie tai pasirašytinai informuoja asmenį. Šiam asmeniui pasirinkus PAASPĮ ir (ar) psichikos sveikatos centrą, jo ambulatorinė asmens sveikatos istorija perduodama paciento pasirinktai įstaigai Aprašo VI skyriuje nustatyta tvarka.

 SKYRIUS


. Asmuo, pageidaujantis gydytis pas kitą gydytoją toje pačioje PAASPĮ, užpildo prašymo leisti gydytis pas kitą pasirinktos PAASP gydytoją formą (forma Nr. 025-025-2/a, toliau – formos Nr. 025-025-2/a prašymas), ją pasirašo ir pateikia vienu iš Aprašo 9.1–9.4 papunkčiuose nurodytų būdų. Jei dėl šalyje ar savivaldybėje, kurioje gyvena asmuo, karantino asmuo negali pateikti formos Nr. 025-025-2/a prašymo Aprašo 9.1–9.4 papunkčiuose nurodytais būdais, jis šį prašymą pateikia Aprašo 9.5 papunktyje nustatytu būdu.
. Jeigu asmuo, pageidaujantis gydytis pas kitą gydytoją toje pačioje PAASPĮ, pasirenka gydytoją, kuris dėl darbo krūvio negali aptarnauti didesnio skaičiaus asmenų, neviršydamas maksimaliojo darbo laiko reikalavimų, įstaigos administracija turi pasiūlyti kitą toje pačioje PAASPĮ dirbantį gydytoją.
. PAASPĮ, gavusi formos Nr. 025-025-2/a prašymą, pakeičia savo duomenų bazėje informaciją apie asmens pasirinktą gydytoją ir apie pakeistą gydytoją informuoja asmenį (globėją) šiam atvykus į PAASPĮ, trumpąja žinute, telefonu, elektroniniu paštu (jeigu prašymas buvo pateiktas elektroniniu būdu), paštu arba kitais būdais.
. Gydytojui nutraukus darbo santykius su PAASPĮ arba sumažinus darbo krūvį, įstaigos administracija turi pasirūpinti prirašytų prie PAASPĮ asmenų aptarnavimu. PAASPĮ administracija skiria kitą (-us) gydytoją (-us), jeigu asmuo pats nepasirenka kito gydytojo toje pačioje PAASPĮ arba kitos PAASPĮ. Kitas gydytojas skiriamas ir asmenys perregistruojami įstaigos vadovo įsakymu.
. PAASPĮ administracija turi skelbti įstaigos registratūroje savo interneto svetainėje ir, jei reikia, vietos spaudoje informaciją apie gydytojų darbo santykių nutraukimą.
. PAASPĮ apie gydytojo darbo santykių nutraukimą ar darbo krūvio sumažinimą privalo informuoti jo aptarnaujamą asmenį (globėją) vienu iš šių būdų – šiam atvykus į PAASPĮ, trumpąja žinute, telefonu, elektroniniu paštu (jeigu prašymas buvo pateiktas elektroniniu būdu), paštu arba kitais būdais.
. Duomenis apie pasirinktą kitą gydytoją toje pačioje PAASPĮ ir asmenų formos Nr. 025-025-2/a prašymus kaupia, saugo, įtraukia į įstaigos sąrašus bei kompiuterines duomenų bazes PAASPĮ vadovo paskirtas (-i) darbuotojas (-ai). 
Skyriaus pakeitimai:
Nr. V-1855,
2022-12-14,
paskelbta TAR 2022-12-15, i. k. 2022-25565            

 SKYRIUS 


. PAASPĮ ir (ar) psichikos sveikatos centro administracija privalo iš anksto, bet ne vėliau kaip prieš 30 kalendorinių dienų vienu iš sių būdų – telefonu (pokalbis įrašomas), trumpąja žinute, elektroniniu paštu, paštu pateikti prirašytiems prie šios PAASPĮ ar psichikos sveikatos centro asmenims informaciją apie įstaigos likvidavimą, veiklos vietos adreso pasikeitimą, reorganizavimą, pertvarkymą ar kitu juridiniu pagrindu perimamas teises ir pareigas teikti asmens sveikatos priežiūros paslaugas, jeigu tai susiję su asmens prirašymo duomenų perdavimu kitai PAASPĮ ir (ar) psichikos sveikatos centrui. PAASP turi informuoti prirašytus prie jos asmenis ir apie įstaigos, teikiančios pirminės ambulatorinės psichikos sveikatos priežiūros paslaugas, pakeitimą.
. Tuo atveju, jei psichikos sveikatos centras  yra sudaręs sutartį su PAASPĮ arba jei psichikos sveikatos centras teikia psichikos sveikatos priežiūros paslaugas savarankiškai (nėra sudaręs sutarties su PAASPĮ), apie įstaigos likvidavimą, veiklos vietos adreso pasikeitimą, reorganizavimą, pertvarkymą ar kitu juridiniu pagrindu perimamas teises ir pareigas psichikos sveikatos centras informuoja ne tik savo aptarnaujamus asmenis vienu iš Aprašo 26 punkte nurodytų būdų, bet ir PAASPĮ, prie kurios šie asmenys yra prirašyti.
. Informacija apie PAASPĮ ir (ar) psichikos sveikatos centro likvidavimą, veiklos vietos adreso pasikeitimą, reorganizavimą, pertvarkymą ar kitu juridiniu pagrindu perimamas teises ir pareigas ar apie įstaigos, teikiančios pirminės ambulatorinės psichikos sveikatos priežiūros paslaugas, pakeitimą turi būti skelbiama PAASPĮ ir (ar) psichikos sveikatos centro interneto svetainėje, prieinamoje vietoje pačioje įstaigoje, jei reikia, vietos spaudoje ar kitais informavimo būdais.
. Asmuo, nesutinkantis gydytis PAASPĮ ir (ar) psichikos sveikatos centre dėl pasikeitusio jų veiklos vietos adreso ar kitoje PAASPĮ ir (ar) psichikos sveikatos centre, šiems reorganizavimo, pertvarkymo ar kitu juridiniu pagrindu perėmus PAASPĮ ir (ar) psichikos sveikatos centro, prie kurių asmuo buvo prirašytas, teises ir pareigas arba perėmus psichikos sveikatos priežiūros paslaugų teikimą, turi teisę pasirinkti kitą arčiausiai jo gyvenamosios vietos esančią arba jam patogiau pasiekiamą PAASPĮ ir (ar) psichikos sveikatos centrą.
. Asmuo lieka prirašytas prie PAASPĮ ir (ar) psichikos sveikatos centro, kurio veiklos adresas buvo pakeistas, kuris buvo reorganizuotas ar pertvarkytas, arba kurio teisės ir pareigos buvo perimtos kitu juridiniu pagrindu, jei per 30 kalendorinių dienų nuo Aprašo 26 punkte nurodytos informacijos pateikimo neprisirašo prie kitos PAASPĮ ir (ar) psichikos sveikatos centro. 
. Asmens prirašymo duomenys perkeliami į tą PAASPĮ ir (ar) psichikos sveikatos centrą, kurie (-is) dėl reorganizavimo, pertvarkymo ar kito juridinio pagrindo perima PAASPĮ ir (ar) psichikos sveikatos centro, prie kurių (-io) asmuo buvo prirašytas, teises ir pareigas arba psichikos sveikatos priežiūros paslaugų teikimą, jei asmuo per 30 kalendorinių dienų nuo Aprašo 26 punkte nurodytos informacijos pateikimo neprisirašo prie kitos PAASPĮ ir (ar) psichikos sveikatos centro. Iš asmenų, kurių prirašymo duomenys perkeliami, mokestis neimamas.

 SKYRIUS 


. Asmeniui pasirinkus kitą PAASPĮ ir (ar) psichikos sveikatos centrą, jo ambulatorinė asmens sveikatos istorija arba vaiko sveikatos raidos istorija perduodama asmens pasirinktai įstaigai, šiai pateikus prašymą perduoti ambulatorinę asmens sveikatos istoriją / vaiko sveikatos raidos istoriją (forma Nr. 025-025-3/a; toliau – formos Nr. 025-025-3/a prašymas). Ambulatorinė asmens sveikatos istorija arba vaiko sveikatos raidos istorija perduodama per 3 darbo dienas nuo formos Nr. 025-025-3/a prašymo gavimo dienos. Šie prašymai registruojami Ambulatorinių asmens sveikatos istorijų ir vaikų sveikatos raidos istorijų perdavimo registracijos žurnale (forma Nr. 025-025-10/a) ir saugomi ambulatorines asmens sveikatos istorijas bei vaikų sveikatos raidos istorijas perdavusioje įstaigoje.
. Perdavus asmenų prirašymo duomenis Aprašo V skyriuje numatytais atvejais kitai PAASPĮ ir (ar) psichikos sveikatos centrui, šių asmenų ambulatorinės asmens sveikatos istorijos ir vaikų sveikatos raidos istorijos perduodamos tai PAASPĮ ir (ar) psichikos sveikatos centrui per 10 darbo dienų.
. Perduodamos ambulatorinės asmens sveikatos istorijos ir vaikų sveikatos raidos istorijos  turi būti sutvarkytos pagal įstaigos vadovo patvirtintą medicinos dokumentų pildymo tvarką.
. Perduodamos ir gaunamos ambulatorinės asmens sveikatos istorijos bei vaikų sveikatos raidos istorijos registruojamos Ambulatorinių asmens sveikatos istorijų ir vaikų sveikatos raidos istorijų perdavimo registracijos žurnale (forma Nr. 025-025-10/a).
. Ambulatorinės asmens sveikatos istorijos ir vaikų sveikatos raidos istorijos PAASPĮ ir (ar) psichikos sveikatos centrui siunčiamos registruotu laišku arba per įgaliotąjį asmenį.
. PAASPĮ ir (ar) psichikos sveikatos centro vadovas savo įsakymu skiria atsakingą už ambulatorinių asmens sveikatos istorijų bei vaikų sveikatos raidos istorijų perdavimą ir priėmimą asmenį. 
. Jeigu įstaigoje medicinos dokumentai pildomi elektroniniu būdu, medicinos dokumentų ir prisirašymo duomenys perduodami iš vienos PAASPĮ ir (ar) psichikos sveikatos centro kitai PAASPĮ ir (ar) psichikos sveikatos centrui elektroniniu būdu.

 SKYRIUS


. Prirašytų prie PAASPĮ ir (ar) psichikos sveikatos centro asmenų duomenys įtraukiami į PAASPĮ ir (ar) psichikos sveikatos centro duomenų bazes. 
Punkto pakeitimai:
Nr. V-604,
2025-06-30,
paskelbta TAR 2025-06-30, i. k. 2025-11851            

. Duomenų apie prirašytus prie PAASPĮ ir (ar) psichikos sveikatos centro asmenis įtraukimo į PAASPĮ ir (ar) psichikos sveikatos centro duomenų bazes tvarką nustato VLK direktorius. 
Punkto pakeitimai:
Nr. V-604,
2025-06-30,
paskelbta TAR 2025-06-30, i. k. 2025-11851            

. Formos Nr. 025-025-1/a prašymus, formos Nr. 025-025-2/a prašymus ir formos Nr. 025-025-3/a prašymus bei formos Nr. 025-025-9/a ir formos Nr. 025-025-10/a registracijos žurnalus saugo PAASPĮ ir (ar) psichikos sveikatos centras Sveikatos apsaugos ministerijos nustatyta tvarka. 


Sveikatos apsaugos ministras	Arūnas Dulkys
______________

PATVIRTINTA
Lietuvos Respublikos sveikatos apsaugos ministro 
2001 m. lapkričio 9 d. įsakymu Nr. 583
(Lietuvos Respublikos sveikatos apsaugos ministro
2025 m. birželio 30 d. įsakymo Nr. V-604
redakcija)



PRAŠYMAS
LEISTI GYDYTIS PASIRINKTOJE PIRMINĖS AMBULATORINĖS ASMENS SVEIKATOS PRIEŽIŪROS ĮSTAIGOJE AR PSICHIKOS SVEIKATOS CENTRE 

Aš,	,
	(vardas ir pavardė)

asmens kodas □□□□□□□□□□□, 
gyvenantis 	,
	(adresas)

I DALIS. PIRMINĖ ASMENS SVEIKATOS PRIEŽIŪRA

prašau mane įrašyti į ____________________________________________________aptarnaujamų
	(pirminės ambulatorinės asmens sveikatos priežiūros įstaigos pavadinimas)

asmenų sąrašą. Norėčiau pasirinkti šį gydytoją:	;
	(vardas ir pavardė) 

II. DALIS. PIRMINĖ PSICHIKOS SVEIKATOS PRIEŽIŪRA

prašau mane įrašyti į ____________________________________________________ aptarnaujamų 
	                (pirminės psichikos sveikatos priežiūros paslaugas teikiančios įstaigos pavadinimas)

asmenų sąrašą. 

Patvirtinu, kad esu informuotas, jog: 
1) galiu būti prirašytas prie psichikos sveikatos centro toje pačioje Valstybinės ligonių kasos prie Sveikatos apsaugos ministerijos aptarnaujamoje regioninės funkcinės sveikatos priežiūros teritorijoje, kurioje paslaugas teikia mano pasirinkta pirminės ambulatorinės asmens sveikatos priežiūros įstaiga (toliau – PAASPĮ), arba su ja besiribojančioje kitos regioninės funkcinės sveikatos priežiūros teritorijos savivaldybėje;
2) jei neužpildysiu šio prašymo II dalies „Pirminė psichikos sveikatos priežiūra“, būsiu priskirtas PAASPĮ, kurioje pasirinkau šeimos gydytoją (jeigu ši PAASPĮ pati teikia psichikos sveikatos priežiūros paslaugas), arba psichikos sveikatos centrui, su kuriuo ši PAASPĮ yra sudariusi sutartį dėl pirminės psichikos sveikatos priežiūros paslaugų teikimo.


Data ________________ Asmens (globėjo) parašas _________________


Pildoma tik prireikus

Sutinku, kad gydytoją man paskirtų asmens sveikatos priežiūros įstaigos administracija.

Asmens (globėjo) parašas	

Pildo įstaigos personalas

Įstaigos ID kodas 	
Gydytojo ID kodas	
Prašymas registruotas įstaigoje
	registracijos Nr. ________
	(Data)

Atsakingas įstaigos darbuotojas

_____________________	(Pareigos)	_____________________	(Parašas)	_____________________	(Vardas ir pavardė)

__________________________
Formos pakeitimai:
Nr. V-604,
2025-06-30,
paskelbta TAR 2025-06-30, i. k. 2025-11851            


PATVIRTINTA
Lietuvos Respublikos sveikatos apsaugos ministro 
2001 m. lapkričio 9 d. įsakymu Nr. 583
(Lietuvos Respublikos sveikatos apsaugos
ministro 2022 m. kovo 4 d. įsakymo
Nr. V-483 redakcija)






PRAŠYMAS
LEISTI GYDYTIS PAS KITĄ PASIRINKTOS PIRMINĖS AMBULATORINĖS ASMENS SVEIKATOS PRIEŽIŪROS ĮSTAIGOS AR PSICHIKOS SVEIKATOS CENTRO GYDYTOJĄ

Aš,	,
(vardas, pavardė)
asmens kodas □□□□□□□□□□□,
gyvenantis 	,
	(adresas)
prašau leisti pasirinkti kitą gydytoją. Pasirenkamo gydytojo 
					.
	(vardas)	(pavardė)	(specialybė)
	
	(Data)

Asmens (globėjo) parašas _____________________	


Pildo įstaigos personalas

Gydytojo ID 	

Registruota įstaigoje
_______________________	Nr. 	
(Data)

Atsakingas įstaigos darbuotojas
					
	(Pareigos) 	(Parašas)	(Vardas, pavardė)
______________



PATVIRTINTA
Lietuvos Respublikos sveikatos apsaugos ministro 
2001 m. lapkričio 9 d. įsakymu Nr. 583
(Lietuvos Respublikos sveikatos apsaugos
ministro 2022 m. kovo 4 d. įsakymo
Nr. V-483 redakcija)






	
(Įstaigos, į kurią kreipiamasi, pavadinimas, kodas, adresas)
	

PRAŠYMAS
PERDUOTI AMBULATORINĘ ASMENS SVEIKATOS ISTORIJĄ /  VAIKO SVEIKATOS RAIDOS ISTORIJĄ 
(Prašymas lieka perdavusioje įstaigoje)

	
(Prašančios įstaigos pavadinimas, kodas, adresas)
	


Prašome perduoti paciento	,
	(vardas, pavardė)
asmens kodas □□□□□□□□□□□,
gyvenančio	,
	(adresas)

ambulatorinę asmens sveikatos istoriją Nr...............
vaiko sveikatos raidos istoriją Nr. 	

______________ registracijos Nr. ________
(Data)

Įstaigos vadovas
					
	(Pareigos)	(Parašas)	(Vardas, pavardė)
______________


PATVIRTINTA
Lietuvos Respublikos sveikatos apsaugos ministro 
2001 m. lapkričio 9 d. įsakymu Nr. 583
(Lietuvos Respublikos sveikatos apsaugos
ministro 2022 m. kovo 4 d. įsakymo
Nr. V-483 redakcija)







	
(Įstaigos pavadinimas arba spaudas)

Įstaigos ID ________________

I lapas

Eil. Nr.	Data	Paciento vardas, pavardė	Asmens kodas	Gyvenamoji vieta	Gydytojas
					
					
					


II lapas

Įstaiga, kurios prašoma perduoti ambulatorinę asmens sveikatos istoriją / vaiko sveikatos raidos istoriją	Ambulatorinės asmens sveikatos istorijos / vaiko sveikatos raidos istorijos gavimo data	Ambulatorinės asmens sveikatos istorijos / vaiko sveikatos raidos istorijos puslapių skaičius (žodžiais)	Atsakingo asmens parašas, antspaudas
įstaigos pavadinimas	įstaigos ID			
				
				
				


______________


PATVIRTINTA
Lietuvos Respublikos sveikatos apsaugos ministro 
2001 m. lapkričio 9 d. įsakymu Nr. 583
(Lietuvos Respublikos sveikatos apsaugos
ministro 2022 m. kovo 4 d. įsakymo
Nr. V-483 redakcija)








	
(Įstaigos pavadinimas arba spaudas)

Įstaigos ID________________

Eil. Nr.	Įstaiga	Prašymo perduoti ambulatorinę asmens sveikatos istoriją / vaiko sveikatos raidos istoriją	Paciento vardas, pavardė	Asmens kodas	Ambulatorinės asmens sveikatos istorijos / vaiko sveikatos raidos istorijos puslapių skaičius (žodžiais)	Perdavimo data	Perdavimo būdas (paštu, kurjeris, kt.)	Atsakingo asmens parašas, antspaudas
	įstaigos pavadinimas	įstaigos ID	data	registracijos Nr.						
										
										
										


______________


Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-805,
2006-09-27,
Žin., 2006, Nr.
107-4071 (2006-10-06), i. k. 1062250ISAK000V-805                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 "Dėl Gyventojų prisirašymo prie pirminės asmens sveikatos priežiūros įstaigų tvarkos" pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-245,
2011-03-14,
Žin., 2011, Nr.
33-1573 (2011-03-19), i. k. 1112250ISAK000V-245                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 "Dėl Gyventojų prisirašymo prie pirminės asmens sveikatos priežiūros įstaigų tvarkos" pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-655,
2011-07-01,
Žin., 2011, Nr.
82-4018 (2011-07-07), i. k. 1112250ISAK000V-655                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 "Dėl Gyventojų prisirašymo prie pirminės asmens sveikatos priežiūros įstaigų tvarkos" pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-778,
2012-08-20,
Žin., 2012, Nr.
99-5066 (2012-08-25), i. k. 1122250ISAK000V-778                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 "Dėl Gyventojų prisirašymo prie pirminės asmens sveikatos priežiūros įstaigų tvarkos" pakeitimo

5.

                    Lietuvos Respublikos sveikatos apsaugos ministerija, Įsakymas
                
Nr. V-1441,
2014-12-30,
paskelbta TAR 2014-12-31, i. k. 2014-21352                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Gyventojų prisirašymo prie pirminės asmens sveikatos priežiūros įstaigų tvarkos" pakeitimo

6.

                    Lietuvos Respublikos sveikatos apsaugos ministerija, Įsakymas
                
Nr. V-202,
2017-02-23,
paskelbta TAR 2017-02-24, i. k. 2017-03074                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

7.

                    Lietuvos Respublikos sveikatos apsaugos ministerija, Įsakymas
                
Nr. V-233,
2018-02-28,
paskelbta TAR 2018-03-01, i. k. 2018-03363                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 ,,Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

8.

                    Lietuvos Respublikos sveikatos apsaugos ministerija, Įsakymas
                
Nr. V-107,
2020-02-03,
paskelbta TAR 2020-02-04, i. k. 2020-02521                
Dėl Lietuvos Respublikos  sveikatos apsaugos ministro 2001 m. lapkričio 9 d. įsakymo Nr. 583 „Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

9.

                    Lietuvos Respublikos sveikatos apsaugos ministerija, Įsakymas
                
Nr. V-554,
2020-03-26,
paskelbta TAR 2020-03-27, i. k. 2020-06150                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

10.

                    Lietuvos Respublikos sveikatos apsaugos ministerija, Įsakymas
                
Nr. V-1577,
2020-06-30,
paskelbta TAR 2020-07-02, i. k. 2020-14873                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 "Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

11.

                    Lietuvos Respublikos sveikatos apsaugos ministerija, Įsakymas
                
Nr. V-483,
2022-03-04,
paskelbta TAR 2022-03-10, i. k. 2022-04634                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Gyventojų prisirašymo prie pirminės asmens sveikatos priežiūros įstaigų tvarkos“ pakeitimo

12.

                    Lietuvos Respublikos sveikatos apsaugos ministerija, Įsakymas
                
Nr. V-1855,
2022-12-14,
paskelbta TAR 2022-12-15, i. k. 2022-25565                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Asmenų prirašymo prie pirminės ambulatorinės asmens sveikatos priežiūros įstaigų ir psichikos sveikatos centrų tvarkos aprašo patvirtinimo“ pakeitimo

13.

                    Lietuvos Respublikos sveikatos apsaugos ministerija, Įsakymas
                
Nr. V-7,
2024-01-03,
paskelbta TAR 2024-01-03, i. k. 2024-00095                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Asmenų prirašymo prie pirminės ambulatorinės asmens sveikatos priežiūros įstaigų ir psichikos sveikatos centrų tvarkos aprašo patvirtinimo“ pakeitimo

14.

                    Lietuvos Respublikos sveikatos apsaugos ministerija, Įsakymas
                
Nr. V-604,
2025-06-30,
paskelbta TAR 2025-06-30, i. k. 2025-11851                
Dėl Lietuvos Respublikos sveikatos apsaugos ministro 2001 m. lapkričio 9 d. įsakymo Nr. 583 „Dėl Asmenų prirašymo prie pirminės ambulatorinės asmens sveikatos priežiūros įstaigų ir psichikos sveikatos centrų tvarkos aprašo patvirtinimo“ pakeitimo


